38. ΒΑΣΙΛΙΚΟΝ ΔΙΑΤΑΓΜΑ της 5 Απρ./31 Μαΐου 1968 (ΦΕΚ Δ΄ 95) Περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των περιχώρων αυτού», ως ετροποποιήθη μεταγενεστέρως. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9 αυτού και ιδόντες την υπ’ αριθ. 75/1965 πράξιν του Δημοτικού Συμβουλίου Νέου Φαλήρου (Πειραιώς), την υπ’ αριθ. 490/1967 γνωμοδότησιν του Συμβουλίου Δημοσίων Έργων (Τμήμα Οικισμού), ως και την υπ’ αριθ. 171/1968 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-Τροποποιείται η παρ. 1 του άρθρ. 1 του από 18 Φεβρ. 1958 Β.Δ/τος «περί αναθεωρήσεως του Β.Δ/τος της 25 Σεπτ. 1957 (ΦΕΚ 213) «περί ύψους οικοδομών Πειραιώς και των περιχώρων αυτού» (ΦΕΚ 33/Α΄), ως τούτο ετροποποιήθη δια του από 21 Οκτ. 1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των Περιχώρων αυτού και καθορισμού μεγίστου συντελεστού κατ’ επιφάνειαν εκμεταλλεύσεως» (ΦΕΚ 129/Δ΄) και του από 17 Απρ. 1963 Β.Δ/τος «περί τροποποιήσεως του από 21.10.1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.»(ΦΕΚ 76/Δ΄), του από 20 Απρ. 1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 33/Α΄)» (ΦΕΚ 56/Δ΄) και του από 30 Δεκ. 1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των Περιχώρων αυτού» (ΦΕΚ 198/Δ΄), ως προς τα όρια των τομέων Η και Λα, δια της υπαγωγής τμήματος του τομέως Η εις τον τομέα Λα, ως εμφαίνεται εις το, υπό του Γενικού Διευθυντού Δημοσίων Έργων, τεθεωρημένον δια της υπ’ αριθ. Ε.11331/1968 πράξεως αυτού σχετικόν πρωτότυπον διάγραμμα, υπό κλίμακα 1:10.000, ούτινος συνοπτικόν αντίτυπον δημοσιεύεται κατωτέρω. Άρθρ.2.-Το δια του άρθρ. 3 του από 20 Απρ. 1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 33/Α΄)» (ΦΕΚ 56/Δ΄), ως τούτο ετροποποιήθη δια του από 30 Δεκ. 1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των  Περιχώρων αυτού» (ΦΕΚ 198/Δ΄) καθοριζόμενον μέγιστον ποσοστόν καλύψεως των οικοπέδων, των περιλαμβανομένων εις τον τομέα Λα, ως ούτος τροποποιείται δια του άρθρ. 1 του παρόντος, υπολογίζεται μόνον επί της επιφανείας των οικοπέδων της απομενούσης μετά την αφαίρεσιν της επιφανείας του υποχρεωτικού προκηπίου (πρασιάς). Άρθρ.3.-Ως μέγιστος επιτρεπόμενος αριθμός υπέρ το έδαφος ορόφων και μέγιστα επιτρεπόμενα ύψη των οικοδομών των ανεγειρομένων επί των οικοπέδων του τομέως Λα, του εμφαινομένου εις το εν άρθρ. 1 του παρόντος διάγραμμα, ορίζονται τα ισχύοντα δια τον αντίστοιχον τομέα Λ του από 18.2.1958 Β.Δ/τος «περί αναθεωρήσεως του Β.Δ/τος της 25 Σεπτ. 1957 (ΦΕΚ 213) «περί ύψους οικοδομών Πειραιώς και των Περιχώρων αυτού» (ΦΕΚ 33/Α΄) καταργουμένων των διατάξεων του άρθρ. 2 του από 20 Απρ. 1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 33/Α΄)» (ΦΕΚ 56/Δ΄), ως τούτο ετροποποιήθη δια του από 30 Δεκ. 1964 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς και των Περιχώρων αυτού» (ΦΕΚ 198/Δ΄). Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Ακολουθεί συνοπτικόν αντίτυπον διαγράμματος). 